**Зорлық-зомбылықсыз өмір сүру қажеттілігі**

Мақсаты: СЛАЙД №2

Оқушыларға зорлық –зомбылықтың адам өміріне зияны туралы түсіндіру.

Адамның ең басты құндылығы туралы ойларын кеңейту.

Жаман әдеттерден аулақ болып, рухани-адамгершілік құндылықтарды сіңіру.

-Сәлеметсіздерме балалар.

-Бүгінгі біздің сынып сағатымыздың тақырыбы: «Зорлық-зомбылықсыз өмір сүру қажеттілігі» деп аталады.

**Оқушылармен әңгіме жүргізу**

СЛАЙД №2

-Балалар, сендер ЗОРЛЫҚ-ЗОМБЫЛЫҚ дегенді қалай түсінесіңдер?

- Күнделікті өмірде «зорлық-зомбылықты» байқайсыңдар ма? Қай жерден? Қандай зорлық зомбылық түрін байқадыңдар?

- Өздерің зорлық-зомбылық көрген кездерің болды ма?

-Зорлық-зомбылық көрген адам өзін қалай сезінеді деп ойлайсыңдар? СЛАЙД №4

- Өмірде зорлық-зомбылық көрген адам не істеу керек ?

- Егер сенің көзіңше басқаларды ұрып-соғып, не қысым көрсетіп жатса, не істер едің? СЛАЙД №5

Слайд № 6 Қалай ойлайсыңдар,адамдар өмірде ешкімнен зәбір көрмей,зорлық-зомбылық көрмей өмір сүру үшін ең бастысы нені білу керек екен?

СЛАЙД №7,8 Қоғам үшін ең бастысы – тәуелсіздік, адам үшін бас бостандығы және уайым қайғысыз өмір сүру.Оның кепілі – заңдылық.  
Ең басты құндылық – адам бостандығы.Адамның және адамзаттың құқықтары мен бас бостандықтарын қамтамасыз ету және қорғау – конституцияның басты талабы.

**Ендеше әрқайсымыз түсуіміз және білуіміз қажет нәрселер бар:**

* Әрбір адам зорлық-зомбылық көрмей өмір сүруге құқығы бар.

Олай болса .................(оқушылар жалғастырып көрсін)

-Біз ешкімге зәбір,жамандық көрсетіп, балағаттап, кемсітпеуіміз қажет! Солай емес пе?

* Әрқайсымыздың бізді түсінуге, өзіміздің сүйікті, ұнайтын ісімізбен айналысуға, өз пікіріміз бен ойымызды білдіруге құқығымыз бар.

Олай болса,.................... (оқушылар жалғастырып көрсін)  
-Біздің сөзіміз ешкімнің көңілін түсіретіндей не зиян келтіретіндей болмауы керек. Біз басқаларды да пікірін ,ойын тыңдап, оған сыйластық танытуымыз қажет. Себебі ол саған деген басқалардың ойын қалыптастырады. Басқаның пікірімен келіспесең де,тыңдауға тырыс.

СЛАЙД №Қазақстанда салауатты өмір салтына қол жеткізуде, денсаулықты сақтау мен нығайтудағы басты міндеттің бірі – бала құқығын қорғау, зорлық-зомбылыққа қарсы күрес.

Зорлық-зомбылық құқықта «Бір адамның екінші бір адамға, оның жеке басына тиіспеушілік құқығын бұзатын тән және психикалық ықпал жасауы» делінген.  
Тән азабын шектірген зорлық – адамның ағзасына тікелей әсер ету, ұрып-соғу, денесіне зақым келтіру, тағы басқа. Тән азабын шектірген зорлықтың салдарынан жәбірленушінің денсаулығына зиян келтірілуі мүмкін.  
Жан азабын шектірген зорлық – жәбірленушінің қарсылық көрсетуіне, өз құқықтары мен мүдделерін қорғауына деген ерік жігерін жасыту үшін қорқыту, адамның психикасына әсер ету. Жан азабын шектірген зорлық жүйке ауруына немесе тіпті жан ауруына ұшыратуы мүмкін.  
Адамның өмірі мен денсаулығына қауіпті әдіс қолданылып жасалған қылмыстар «Қазақстан Республикасының Қылмыстық кодексінің» тиісті баптарына сәйкес жауаптылық пен жазаны ауырлататын жағдайлар болып табылады.

Слайд № 9 Зорлық-зомбылықтың түрлерін келесідей топтайды:

- Эмоциялық зорлық – балағаттау, қорлау, сөгу, өзі не басқалар арқылы қорқыту балалардың жеке өміріне қол сұғу;  
- Физикалық зорлық – ұру, соғу, жәбірлеу, дене жарақаты, отбасы мүшелерін мас күйінде немесе сау күйінде ұруды қолданатын зорлық түрі;  
- Қауіп-қатер – отбасын тастап кетемін деп қорқыту, әйелін немесе балаларын ұру, өз-өзіне қол жұмсауға итермелеу.

СЛАЙД № 10

- Егер БАЛА отбасында зорлық-зомбылық көрсе, өзін қалай қорғай алады? Оларға кімдер көмектеседі?

-ӘҢГІМЕЛЕСУ,оқушылардың ой-пікірін тыңдау.

СЛАЙД №11 Қазақстандағы сенім телефондары, дағдарыс орталықтары, психикалық денсаулық орталықтары туралы білесіңдер ме?

111 телефоны-балалар мен жастарға арналған ұлттық сенім телефоны;

150 сенім телефоны -тұрмыстық зорлық-зомбылық жағдайында көмек беру сенім телефоны;

119 телефоны адамдарға құқықтық-ақпараттық қызмет көрсету телефондары тәулік бойы қызмет етіп, қиындыққа тап болған әрбір балаға көмектеседі.

СЛАЙД № 12 -18

- Сендер өздеріңді зорлық-зомбылық, қысымшылық, қорқытудан өзіңді қалай қорғай аласың?

- Ол үшін нені білулерің керек деп ойлайсыңдар?

-Біздің елімізде бала құқығы қорғайтын арнайы заң бар екенін білесіздер ме?

14-бап. Заң мен сот алдында жұрттың бәрі тең

17-бап.Адамның қадір-қасиетіне қол сұғылмайды

15-бап.Әркімнің өмір сүруге құқығы бар. Ешкімнің өз бетінше адам өмірін қиюға хақысы жоқ

Қорытынды:

Бүгін өте маңызды тақырыпта әңгіме қозғадық.Қандай ой түйдіңдер? Зорлық-зомбылықтан қалай сақтануға болады? Зорлық-зомбылықсыз өмір сүрудің қандай жолын ұсына аласыңдар?

* Ашық мінезді болу, достарыңның көп болуы, өзіңді қорғай білу, құқықтық сауатты болу, қиындыққа тап болғанда ата-анаңа, сенімді дос туысыңа айту, сенім телефондарына жүгіну т.б

Қорыта келгенде біз біріміз адамзат дүниесінің әсемдігі, әлемнің әдемілігі үшін не үлес қосып жүрміз? деген сұраққа мен былай дегім келеді.  
Әлемнің бір адамы ретінде  
Ақ жүрегіммен сөз беремін  
Өзіме, жанымдағыларға  
Күннің шуағын, гүлдің нәзіктігін сыйлаймыз.  
Қараңғыны нұрландырамыз,  
Суықты жылытамыз.  
Дәл қазір бізге қиын жағдай болса да жасымаймыз,  
Әр күні өзіміздің жан дүниемізді  
Тазартуға тырысамыз

Біздің жүрегім қуанышқа, махаббатқа,  
Мейірімге бөленеді.  
Келер күннің шұғылалы боларына сенеміз,  
Біз зорлық-зомбылыққа қарсымыз».